OzLabs/hebrew-wiki-articles huggingface dataset:
הורסט אקל

הורסט אקל (בגרמנית: Horst Eckel; 8 בפברואר 1932 – 3 בדצמבר 2021) היה כדורגלן גרמני ששיחק בפ.צ. קייזרסלאוטרן ובנבחרת גרמניה המערבית בעמדת הקשר. זכה עם גרמניה המערבית במונדיאל 1954.

==קריירת מועדונים==
אקל נולד בפוגלבאך שבגרמניה. הוא שיחק החל מגיל 15 בפ.צ. קייזרסלאוטרן, ושיתף פעולה בהתקפה עם האחים פריץ ואלטר ואוטמר ואלטר, בימיה המפוארים של הקבוצה בשנות ה-50 של המאה ה-20. אקל זכה עם קייזרסלאוטרן באליפות גרמניה בכדורגל 1951 לאחר ניצחון בגמר על פרויסן מינסטר בתוצאה 2-1, כאשר במהלך הטורניר הבקיע שישה שערים והוכתר כמלך השערים בצוותא עם שלושה כדורגלנים נוספים. אקל זכה עם קייזרסלאוטרן גם באליפות גרמניה בכדורגל 1953 לאחר ניצחון 4-1 בגמר על שטוטגרט. באליפות גרמניה בכדורגל 1954 הגיעו אקל וקייזרסלאוטרן עד הגמר, בו הובסו 5-1 על ידי הנובר 96, כאשר אקל הבקיע את שער הכבוד לקייזרסלאוטרן. גם באליפות גרמניה בכדורגל 1955 נחלו אקל וקייזרסלאוטרן מפח נפש, כאשר הפסידו בגמר 4-3 לרוט-וייס אסן. אקל המשיך לשחק בקייזרסלאוטרן עד לשנת 1960, ועזב את המועדון לאחר שערך 213 הופעות בהן הבקיע 64 שערים. באותה שנה חתם אקל במועדון רוכלינג פולקלינגן, שם שיחק עד לפרישתו בשנת 1966.

==קריירה בינלאומית==
אקל החל לשחק בנבחרת גרמניה המערבית בשנת 1952. במוקדמות מונדיאל 1954 אקל היה השחקן הראשון בהיסטוריית כדורגל הנבחרות שהוחלף במהלך משחק, כאשר הוחלף בניצחון 3-0 על נבחרת סארלנד. עם זאת, החילופים הותרו באופן רשמי רק בשנת 1958. בשנת 1954 השתתף אקל עם הנבחרת במונדיאל 1954, שם שיחק כקשר באגף ימין, ונהנה משיתוף פעולה עם חבריו לקייזרסלאוטרן האחים ואלטר ועם הנס שפר, הלמוט ראן ומקס מורלוק. אקל וגרמניה המערבית הפסידו בשלב הבתים 8-3 לנבחרת הונגריה, ונפגשו עמה שוב במשחק גמר מונדיאל 1954 בעיר ברן שבשווייץ. הונגריה הובילה 2-0 בשלב מוקדם, אך גרמניה המערבית הפכה את התוצאה ל-3-2 וזכתה במונדיאל, במשחק שמכונה "הנס של ברן". בשנת 1958 השתתף אקל עם גרמניה המערבית במונדיאל 1958. אקל וגרמניה המערבית הגיעו לחצי הגמר, בו הפסידו 3-1 למארחת הטורניר נבחרת שוודיה, ובמשחק על המקום השלישי הובסו 6-3 על ידי נבחרת צרפת. משחק זה היה ה-32 והאחרון של אקל במדים הלאומיים.

==לאחר הפרישה==
אקל עבד לאחר פרישתו כעובד ייצור וכמורה.

בשנת 2003 ייעץ אקל לבמאי הגרמני זונקה וורטמן, שביים את הסרט "הנס של ברן" על גמר מונדיאל 1954.

בשנת 2017, עם פטירתו של הנס שפר, הפך אקל לכדורגלן האחרון שנשאר בחיים מהסגל של נבחרת גרמניה המערבית שזכה במונדיאל 1954, וכן מהשחקנים שהשתתפו בגמר הטורניר (כולל שחקני נבחרת הונגריה).

אקל, שהיה האחרון שנותר בחיים מבין זוכי מונדיאל 1954, נפטר ב-3 בדצמבר 2021.

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:גרמנים שנולדו ב-1932
קטגוריה:גרמנים שנפטרו ב-2021
שלדג אפור-ראש

שַׁלְדָּג אפור-ראש (שם מדעי: Halcyon leucocephala) הוא מין עוף הנמנה עם משפחת השלדגיים שמסדרת הכחלאים.
שלדג זה נפוץ באפריקה הטרופית והסובטרופית, ואף בחצי האי ערב.
שלדג זה נקרא גם: שלדג ערמון-בטן (Chestnut-bellied kingfisher)
מצב שימור: ללא חשש - לשלדג אפור-ראש תפוצה רחבה ואוכלוסייה גדולה ויציבה.

==תיאור==
גודל של שלדג אפור-ראש כ-21 ס"מ. ללא הבדל בין המינים, צבע הראש והחזה אפור, הגב והחלק העליון של הכנפיים בצבע שחור, כאשר קצוות הכנפיים והזנב בצבע כחול בוהק, החלק התחתון של הגוף בצבע ערמון. המקור ארוך וחד בצבע אדום.

==מידע טקסונומי==
המין תואר לראשונה על ידי הזואולוג הגרמני פיליפ מולאר ב-1776 תחת השם מדעי Alcedo leucocephala.
הסיווג לסוג Halcyon בוצע על ידי החוקר הבריטי ווילאם סואינסון ב-1821.
מקור השם Halcyon מיוונית, המילה alkuōn - ציפור שמופיעה במיתולוגיה יוונית כשליח שביקש מהאלים להרגיע את הים וכך הפך לסמל למזל טוב, בעיקר בקרב יורדי ים. שם המין leucocephala מקורו בהלחם מילים מיוונית: leukos שמשמעו לבן ו-kephalos שמשמעו ראש. מקור השם בעברית הוא הלחם בסיסים של "שולה דגים".

===תת-מינים===
לשלדג אפור-ראש מוכרים 5 תת-מינים:
* H. l. acteon – נפוץ בכף ורדה.
* H. l. leucocephala – נפוץ מאזור סנגל וגמביה עד לצפון-מערב סומליה וצפון טנזניה.
* H. l. semicaerulea – נפוץ בדרום חצי האי ערב.
* H. l. hyacinthina – נפוץ בצפון-מזרח סומליה וצפון טנזניה.
* H. l. pallidiventris – נפוץ מאזור קונגו לדרום-אפריקה.

==התנהגות==
===תזונה===
בניגוד לשמו, שלדג זה לא ניזון מדגים, אלא ממגוון של חסרי חוליות כדוגמת: חגבאים, חיפושיות, צרצריים וחסרי חוליות נוספים, לעיתים גם לטאות קטנות. שיטת הצייד: השלדג נח על נקודת תצפית גבוהה, לרוב ענף, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.
===רבייה===
עונת הרבייה בין ספטמבר לדצמבר, נוהג לקנן במחילות בגדות נחלים ותילי עפר, הנקבה מטילה 3-4 ביצים שעליהם שומרים 2 בני הזוג למשך כ-20 יום. הגוזלים בוקעים עירומים, ללא נוצות, ובעלי מקור בצבע שחור. לעיתים מין זה מהווה פונדקאי קינון עבור אוביל הדבש.

== גלריה ==
<gallery>
Grey-headed kingfisher (Halcyon leucocephala).jpg|ממוזער|שלדג אפור-ראש בקניה
Martin-chasseur à tête grise.JPG|ממוזער|שלדג אפור-ראש ברואנדה
Halcyon leucocephala MHNT ZOO 2010 11 160 RdN Santiago Cap-Vert.jpg|ממוזער|ביצי שלדג אפור-ראש
</gallery>

==קישורים חיצוניים==

==הערות שוליים==

קטגוריה:טקסונים שתוארו בידי פיליפ לודוויג סטטיוס מולר
קטגוריה:שלדגיים
קטגוריה:קניה: עופות
קטגוריה:רואנדה: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1776
קטגוריה:כף ורדה: עופות
קטגוריה:עופות הסוואנה האפריקנית
יחסי ארצות הברית – פלאו

יחסי ארצות הברית–פלאו הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין הרפובליקה של פלאו. פלאו מחזיקה בשגרירות אשר בוושינגטון די. סי, בעוד ששגרירות ארצות הברית ממוקמת בקורור. השגרירה הנוכחית של ארצות הברית לפלאו היא איימי ג'יי היאט.

== היסטוריה ==
היחסים בין פלאו לארצות הברית מצוינים, ושתי המדינות משתפות פעולה בכמה נושאים. פלאו היא מדינה ריבונית בהתאחדות חופשית עם ארצות הברית. ב-1 באוקטובר 1994, לאחר חמישה עשורים של הממשל האמריקאי, הפכה פלאו לחברה האחרונה של שטח האמון של איי האוקיינוס השקט על מנת לקבל את עצמאותה. בשנת 1978 החליטה פלאו לא להצטרף למדינות מיקרונזיה המאוחדת, בשל הבדלי תרבות ושפה, ובמקום זאת חיפשה אחר עצמאות. ב-1986 נחתם הסכם ההתאגדות החופשית בין פלאו לארצות הברית, וסלל את הדרך לעצמאות של פלאו. ב-1993 הוא אושר, ונכנס לתוקף ב-1 באוקטובר 1994, מועד עצמאותה של פלאו. במסגרת ההסכם, ארצות הברית נותרה אחראית להגנת פלאו במשך 50 שנה, אלא שכיום רק מספר מצומצם מתוך צי הים נמצאים בפלאו.

כיום, פקיד הממשל בשגרירות פלאו הוא השגריר הרסי קיוטה.

בשנת 2009, בריאיון לרדיו ABC האוסטרלי, הודתה שרת החוץ של פלאו, סנדרה פירנטוזי, כי "[ממשלתה] תומכת באמברגו של ארצות הברית נגד קובה על מנת לרבות סיוע מארצות הברית". היא סיפרה לג'יימס אוטן ברדיו האוסטרלי: "יש לנו מערכת יחסים חזקה מאוד עם ארצות הברית ואנחנו לא רוצים לסכן את היחסים האלה, כי זה ישפיע על הרווחה הכלכלית של פלאו".

בשנת 2015, לעומת זאת, הצביעה פלאו לגנות את האמברגו האמריקאי על קובה. הבקשה באו"ם נתמכה על ידי 191 מדינות, עם שני קולות נגד (ארצות הברית וישראל), וללא מדינות נמנעות.

== ראו גם ==
* יחסי החוץ של ארצות הברית
* יחסי ארצות הברית–נאורו

==קישורים חיצוניים==

== הערות שוליים ==
סיריל נורמן הינשלווד

סר סיריל נורמן הינשלווד (באנגלית: Sir Cyril Norman Hinshelwood; 19 ביוני 1897 - 9 באוקטובר 1967) היה כימאי-פיזיקלי אנגלי הידוע בתרומתו למחקר המנגנון של תגובות כימיות. הינשלווד זכה יחד עם ניקולאי סמיונוב בפרס נובל לכימיה בשנת 1956.

==חינוך==
נולד בלונדון, לאביו נורמן מקמילן הינשלווד, רואה חשבונות מוסמך ולאמו את'ל פרנסס. בילדותו הוא התחנך בקנדה ובשנת 1905 חזר ללונדון לאחר מות אביו והתגורר בדירה קטנה בצ'לסי שם חי עד סוף ימיו. במהלך חייו התחנך בבייליול קולג' וב'וסטמינסטר סיטי סקול'.

==קריירה==
במהלך מלחמת העולם הראשונה, הינשלווד היה כימאי במפעל לחומרי נפץ. בין השנים 1921 עד 1937, הוא היה מורה פרטי בטריניטי קולג', מכללה באוניברסיטת אוקספורד ומשנת 1937 שימש כפרופסור לכימיה באוקספורד. הינשלווד היה חבר בוועדות ייעוץ בעניינים מדעיים לממשלת בריטניה.

מחקריו הראשונים בקינטיקה מולקולרית הובילו לפרסום המאמרים "הקינטיקה של שינוי כימי" ו"תרמודינמיקה לתלמידי כימיה" בשנת 1926. יחד עם הרולד ווריס ת'ומפסון, הוא למד על תגובת הפיצוץ של מימן וחמצן ותיאר את התופעה של תגובת שרשרת. העבודה הבאה שלו על שינויים כימיים בתאים בקטריאליים התבררה כבעלת חשיבות רבה במחקר מאוחר יותר על אנטיביוטיקה. בשנת 1946, פורסם ספרו "הקינטיקה הכימית של תאים בקטריאלים" שהמשכו "גדילה, תפקוד ורגולציה בתאים בקטריאלים" פורסם בשנת 1966. בשנת 1951, פרסם את "המבנה של כימיה פיזיקלית", בשנת 2005, אוניברסיטת אוקספורד פרסמה מחדש את ספר זה כחלק מ"תמלילי אוקספורד קלאסיים".

==פרסים ואותות הוקרה==
בשנת 1929, נבחר הינשלווד לעמיתי החברה המלכותית , היה נשיא האגודה הכימית בשנים 1948-1946, כיהן כנשיא החברה המלכותית בין השנים 1955–1960 וכיהן כנשיא אגודת פאראדיי בשנים 1962-1961. הוענקה לו אות מסדר ההצטיינות בשנת 1960.

בשנת 1956, הוא זכה יחד עם ניקולאי סמיונוב הרוסי בפרס נובל לכימיה עבור מחקריו על מנגנון התגובות הכימיות, בנוסף לזכייה בפרסים ותוארי כבוד רבים.

==חייו האישיים==
הינשלווד מעולם לא נישא. הוא דבר שבע שפות, מודרניות וקלאסיות. תחביביו היו ציור, ספרות זרה ואיסוף כלי חרס סיניים. ב-9 באוקטובר 1967 נפטר הינשלווד בביתו. לאחר מותו נמכרו חפציו. בשנת 1976 נמכרה מדליית פרס נובל שקיבל לסוחר מטבעות בלוס אנג'לס תמורת 15,000 דולר.

==קישורים חיצוניים==

* 

==הערות שוליים==

קטגוריה:אנגלים
קטגוריה:לונדון: אישים
קטגוריה:זוכי פרס נובל לכימיה
קטגוריה:זוכי פרס נובל בריטים
קטגוריה:אבירים בריטים
קטגוריה:עמיתי החברה המלכותית
קטגוריה:נשיאי החברה המלכותית
קטגוריה:חברים במסדר ההצטיינות
קטגוריה:זוכי מדליית קופלי
קטגוריה:זוכי המדליה המלכותית
קטגוריה:סגל אימפריאל קולג'
קטגוריה:בריטים שנולדו ב-1897
קטגוריה:בריטים שנפטרו ב-1967
סיאט פורמולה

סיאט פורמולה (בספרדית: SEAT Fórmula) היא מכונית קונספט בתצורת ספורט קבריולה, 2 דלתות, אשר הוצגה על ידי יצרנית כלי הרכב הספרדית סיאט בשנת 1999.

==סיאט פורמולה==
* 2 דלתות
* 2 מושבים
* מרכב בנוי מאלומיניום
* מידות צמיגים קדמיים: 205/45 R20
* מידות צמיגים אחוריים: 255/35 R20
* תאוצת דגם "סיאט פורמולה" בין 0–100 קמ"ש היא 4.8 שניות

== תמונות ==
<gallery mode="packed" heights="140">
קובץ:SEAT Formula Clasissauto 2015 (2).jpg | סיאט פורמולה
קובץ:Seat Formula green hl TCE.jpg | סיאט פורמולה
קובץ:Seat Formula green v TCE.jpg | סיאט פורמולה
</gallery>

==ראו גם==
* סיאט
* סיאט קופרה GT
* סיאט טנגו

==לקריאה נוספת==
* [http://www.conceptcarz.com/vehicle/z820/Seat-Formula.aspx סיאט פורמולה] (conceptcarz)
* [https://periodismodelmotor.com/seat-formula-concept/169947/ סיאט פורמולה קונספט (בתוספת תמונות)] (periodismodelmotor.com/seat-formula-concept)

==קישורים חיצוניים==

* [https://www.youtube.com/watch?v=mcF1d2U_RaA סיאט פורמולה] (4:01 דקות), יו-טיוב
* [https://www.youtube.com/watch?v=s_1CLmK9Ebw סיאט פורמולה] (3:15 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1999
פורמולה
קטגוריה:מכוניות קונספט
קטגוריה:מכוניות ספרדיות
סיאט פורה

סיאט פורה (בספרדית: SEAT Fura) - היא מכונית סופרמיני, האצ'בק, אשר יוצרה על ידי יצרנית כלי הרכב הספרדית סיאט (סיאט ב- ספרדית: SEAT- Sociedad Española de Automóviles de Turismo) בין השנים 1981–1986,

==סיאט פורה==
דגם ה-"סיאט פורה" התבסס על דגם פיאט 127 אשר יוצר על ידי קונצרן פיאט ה-איטלקי.

יוצרו 211,969 יחידות.

תצורות דגם "סיאט פורה" : 3 דלתות, 5 דלתות.

תאוצת דגם "סיאט פורה" 903 סמ"ק, בין 0-100 קמ"ש היא 19.6 שניות.

==דגמי "סיאט פורה"==
* "Fura L" - תצורת 3 דלתות, תמסורת ידנית - 4 מהירויות 
* "Fura GL" - תצורת 3 דלתות, תמסורת ידנית - 5 מהירויות 
* "Fura GL" - תצורת 5 דלתות

== תמונות ==
<gallery mode="packed" heights="120">
קובץ:1981 seat fura.jpg| סיאט פורה, 3 דלתות, שנת 1981
קובץ:SEAT Fura rear.jpg | סיאט פורה
קובץ:Seat Fura 850 1983 (14921298245).jpg| סיאט פורה, 5 דלתות, שנת 1983
קובץ:SEATFura08022014.JPG| סיאט פורה, 5 דלתות
קובץ:Fura.JPG | סיאט פורה, 5 דלתות
קובץ:Fura de SEAT.jpg| סיאט פורה, 3 דלתות
קובץ:Seat Fura 1100 GL 1985 (13726422695).jpg | סיאט פורה, 5 דלתות
קובץ:Seat Fura CL five-door.jpg | סיאט פורה, 5 דלתות
</gallery>

==ראו גם==
* סיאט
* פיאט
* פיאט 127
* סיאט אינקה

==לקריאה נוספת==
* [https://ranwhenparked.net/2012/01/01/sunday-classic-seat-fura-crono/ פיאט פורה] (ranwhenparked)

==קישורים חיצוניים==

* [https://www.youtube.com/watch?v=GZ7h7fLCEz4 סיאט פורה] (4:16 דקות), יו-טיוב
* [https://www.youtube.com/watch?v=3FqQ0Xkla2w סיאט פורה] (3:03 דקות), יו-טיוב

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-1981
פורה
קטגוריה:מכוניות ספרדיות
טימור מירושניצ'נקו

טימור ואלריוביץ' מירושניצ'נקו (באוקראינית: Тімур Валерійович Мірошниченко; נולד ב-9 במרץ 1986) הוא מגיש טלוויזיה אוקראיני.

==ביוגרפיה==
מירושניצ'נקו נולד בקייב וכשלמד באוניברסיטה היה חבר בקבוצת הסטודנטים בתחרות ק.ו.ן.

ב-2005 החל את הקריירה שלו בטלוויזיה כששימש כפרשן של אירוויזיון הילדים 2005 וזו הייתה תחרות אירוויזיון הילדים הראשונה ששודרה באוקראינה.

ב-2007 החל לשמש כפרשן של תחרות האירוויזיון וב-2008 החל ללמוד באוניברסיטה הלאומית ולתיאטרון, קולנוע וטלוויזיה במדינתו.

ב-2011 החל להנחות את התחרות המקדימה לבחירת נציגות אוקראינה באירוויזיון, הוא הנחה את תחרות אירוויזיון הילדים 2009 ואירוויזיון הילדים 2013. הוא נבחר להיות מנחה הגרין רום באירוויזיון 2017.

==קישורים חיצוניים==

* [https://eurovision.tv/story/let-s-hear-it-for-the-boys-meet-the-hosts-of-eurovision-2017| פגשו את המנחים]

קטגוריה:מנחי טלוויזיה אוקראינים
קטגוריה:מנחי האירוויזיון באוקראינה
קטגוריה:אוקראינים שנולדו ב-1986
סיאט 1430

סיאט 1430 (בספרדית: SEAT 1430) היא מכונית משפחתית אשר יוצרה על ידי יצרנית כלי הרכב הספרדית סיאט בין השנים 1969–1975.

==סיאט 1430==
דגם "סיאט 1430" הוצג לראשונה בסלון המכוניות בברצלונה בשנת 1968. יצורו הסדיר של הדגם התחיל בשנת 1969.

דגם ה"סיאט 1430" התבסס על דגם "פיאט 124 ספצייאל" ודגם פיאט 125 של הקונצרן האיטלקי פיאט, ונבנה ברישיון פיאט.

יוצרו 255,414 יחידות.

* 4 דלתות 

* 5 מושבים

* מנוע דגם סיאט 1430 ספורט (1975-1981) נלקח מ-"סיאט 1430" (מנוע 1,438 סמ"ק).

==דגמי "סיאט 1430"==
* SEAT 1430
* SEAT 1430 ESPECIAL 1600
* SEAT 1430 ESPECIAL 1800
==סדרות "סיאט 1430"==
* סדרה ראשונה - (1969-1971)
* סדרה שנייה - (1971-1973)
* סדרה שלישית - (1973-1975)
== תמונות ==
<gallery mode="packed" heights="100">
קובץ:1969-Seat 1430. A Coruña.jpg| סיאט 1430, שנת 1969
קובץ:1969 Seat 1430 (4538628585).jpg | סיאט 1430, שנת 1969
קובץ:1970 Seat 1430 (6163803992).jpg | סיאט 1430, שנת 1970
קובץ:SEAT 1430.jpg | סיאט 1430 
קובץ:1973 Seat 1430 (4827154253).jpg| סיאט 1430, שנת 1973
קובץ:1973 Seat 1430 (4827156779).jpg | סיאט 1430, שנת 1973
קובץ:SEAT 1430 rear.jpg | סיאט 1430
</gallery>

==ראו גם==
* סיאט
* פיאט
* סיאט 1200/1430 ספורט
* פיאט 124
* פיאט 125
* סיאט 600
* סיאט 850
* סיאט 1400
* סיאט 1500

==קישורים חיצוניים==

* [https://www.youtube.com/watch?v=dy4QaIgPL3I סיאט 1430, מנוע 1800] (2:40 דקות), יו-טיוב
* [https://www.youtube.com/watch?v=4SmuoEAoFHw סיאט 1430 ] (6:46 דקות), יו-טיוב

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1968
1430
קטגוריה:מכוניות ספרדיות
נובים

נובים הם קבוצה בעלת זהות אתנית אחת הדוברת שפה ממשפחת השפות הנוביות, הקרובות זו לזו, ושייכות למשפחת השפות הנילוס-סהרה. הנובים שוכנים באזור שבימֵינו מוגדר כסודאן ודרום מִצְרַיִם. מוצאם של הנובים כקבוצה עתיק, וקודם לימי התקופה השושלתית הקדומה של מצרים העתיקה. ככל הנראה מקורם בעמק הנילוס התיכון, אחד מהאזורים המוכרים כערש הציויליזציה. באזור זה החלה התיישבות ב-7000 לפני הספירה, ומשוער שהמוקד בו התחילה נמצא באזור העיר ואדי חַלְפַא.

נובים שוכנים בימינו בדרום מצרים באזור אסואן, ובצפון סודאן בתחום שבין ואדי חלפא לעיר אל דבאח. בנוסף נובים הרריים מאכלסים את הרי נובא שבמחוז הסודני דרום-קורדופאן.

במלחמת יום הכיפורים השתמש צבא מצרים בדוברי נובית לתשדורות רדיו.

==אטימולוגיה==
==היסטוריה==
עדויות ראשונות לחקלאות באזור מתוארכות ל-6,000 לפני הספירה, אך עדויות מחקר שלדים שנחשפו בקברים מתקופה זו מעידים על שיוך אתני של התושבים הקדומים לעמי צפון אפריקה ומצרים. שפות נוביות חדרו ככל הנראה לאזור ב-1500 לפני הספירה, וייתכן שהדבר מעיד על חדירת האוכלוסייה הנובית לאזור באותה תקופה. 

העיר-מדינה נפאטה שלטה באזור מ-1,000 לפני הספירה עד 712 לפני הספירה, אז אוחדו הנובים תחת שלטון מצרי-נובי, בהיות השושלת ה-25 שושלת של פרעונים נובים. שלטון משותף זה נמשך 49 שנה, וב-663 לפני הספירה, עם תום שושלת הפרעונים הנובית, חזר השלטון לממלכת נפאטה עד 275 לפני הספירה, אז עבר מוקד השלטון לעיר מרואה ששלטה בממלכת כוש עד 300 לספירה.
בסביבות 200 לספירה החלו לחדור השפעות נוצריות לאזור, בעיקר של הכנסייה הקופטית. הנצרות התפשטה, וב-580 לספירה הפכה לדת המדינה הרשמית. עם זאת, החל מהמאה ה-7 לספירה, עם כיבוש מצרים בידי המוסלמים, האזור כולו היה תחת איום מוסלמי. אחרונת ממלכות הנובים הנוצרית, ממלכת אלודיה, נפלה לידי המוסלמים ב-1504. 
בסביבות 500 לספירה התפצלה ממלכת מרואה לשלוש ממלכות - נובדיה בצפון, מאקוריה במרכז ואלווא בדרום.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מצרים: דמוגרפיה
קטגוריה:סודאן: קבוצות אתניות
קטגוריה:נוביה
צלופחי שן-מסור

צלופחי שן-מסור (שם מדעי: Serrivomeridae) היא משפחה של דגים טורפים מסדרת הצלופחאים בה ישנם 2 סוגים ו-11 מינים - כולם חוץ מאחד בסוג Serrivomer. הם חיים באוקיינוסים הטרופיים והממוזגים בעומקים של עד 6 ק"מ מתחת לפני הים.
== מאפיינים ==
אלו דגים מוארכים שיכולים להגיע לאורך 78 ס"מ והם בעלי לסתות ארוכות מלאות שיניים המסודרות כמו מסור. שיניים אלה עוזרות להם להרוג כל טרף הקרוב להם בגודלם, דבר חשוב בעולם שטרף נדיר בו. הטרף מורכב מדגים ומחסרי חוליות שונים. הם נעים במים בצורה אנכית החוסכת באנרגיה אך יכולים להסתער במהירות כשיש לידם טרף.

לדגים אלה כמעט אין קשקשים ויש להם מעט מאוד סנפירים.

==סוגים==
*סוג Serrivomer - בו 10 מינים
*סוג ומין יחיד Stemonidium hypomelas

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:צלופחאים
.kz

kz. ו-қаз. (קיצור מקזחית: Қазақстан) הן סיומות האינטרנט (מסוג ccTLD) הלאומיות של שמות המתחם (domain name) של אתרי אינטרנט הרשומים בקזחסטן. הסיומת kz. נרשמה לראשונה בשנת 1994, והסיומת қаз. החלה לפעול בשנת 2012, והן מנוהלות על ידי KazNIC.

רישום כתובות ישירות תחת הסיומות פתוח לכולם ללא הצורך להימצא בקזחסטן וללא כל הגבלה אחרת, אך על הרישום תחת הסיומות המשניות מוטלות הגבלות, ולרוב מוגבל לישויות הקשורות לקזחסטן.

ביוני 2011, החלה גוגל להפנות את כל התעבורה מ-google.kz ל-google.com, אתר גוגל העולמי, כתגובה לדרישה חדשה של משרד התקשורת והאינפורמציה הקזחי המחייבת את כל שמות המתחם הנגמרים ב־kz. לפעול על שרתים הנמצאים בתחומי קזחסטן בלבד. במהלך החצי הראשון של שנת 2017, חזר האתר הקזחי לפעול במתכונת הרגילה שלו.

== қаз. ==
במרץ 2012 הופעלה סיומת לאומית חדשה לקזחסטן, қаз., אשר מורכבת מאותיות השייכות לאלף בית הקירילי, בו נכתבת השפה הקזחית. הסיומת החלה לפעול רשמית עם עליית האתר הראשון לאוויר.

== סיומות משנה ==
=== kz. ===
* com.kz. – ארגונים מסחריים; הגנה על סימני מסחר רשומים.
* edu.kz. – ארגונים חינוכיים רשומים.
* gov.kz. – ארגונים ממשלתיים.
* mil.kz. – משרד הביטחון הקזחי.
* net.kz. – תאגידי וחברות תקשורת.
* org.kz. – מוסדות ללא כוונת רווח.

=== қаз. ===
* ком.қаз. – ארגונים מסחריים.
* бiл.қаз. – ארגונים חינוכיים רשומים.
* мем.қаз. – ארגונים מהמגזר הציבורי.
* қор.қаз. – משרד הביטחון הקזחי.
* бай.қаз. – תאגידי וחברות תקשורת.
* қау.қаз. – מוסדות ללא כוונת רווח.

==קישורים חיצוניים==

* 

== הערות שוליים ==

קטגוריה:קזחסטן: מדע וטכנולוגיה
Amor, Amor, Amor

Amor, Amor, Amor (בעברית: אהבה, אהבה, אהבה) הוא סינגל של הזמרת האמריקאית ג'ניפר לופז, בשיתוף זמר הרגאטון ויסין. השיר יצא לאור ב-10 בנובמבר 2017, כסינגל השני מתוך אלבומה התשיעי, Por Primera Vez.

== רקע והפקה ==
את השיר הפיק אוסקרציטו, והוא נכתב על ידי לופז, מארק אנתוני, אוסקר הרננדז, ויסין והרננדז, בדומה לסינגל הראשון מתוך האלבום, "Ni Tú Ni Yo". השיר ועטיפתו הנלוות, הודלפו לאתרי האינטרנט ובין היתר גם ליוטיוב, כמה חודשים לפני שיצא כסינגל רשמי.

== וידאו קליפ ==
יומיים לפני שיצא הווידאו קליפ המלא שצולם לשיר, הכריזה לופז בכל הרשתות החברתיות כי הקליפ עתיד לצאת ב-10 בנובמבר 2017, גם כן. בסמוך להכרזה זאת, העלתה לופז סרטון באורך של כשלושים שניות, המציג קטעים מתוך הקליפ.

בתחילתו של הקליפ ניתן לראות את לופז, כשהיא במנהרה של רכבת תחתית חשוכה. לאחר מכן היא מדליקה את האור, ובאחד מן שלטי החוצות שנמצאים שם נדלק שמו של השיר. בסמוך לכך ויסין מגיח מסופה של המנהרה אל לופז. לאחר מכן שניהם רוקדים זה מול זה כשמאחוריהם ניתן למנות 4 רקדני רקע. בין לבין ניתן לראות קטעים שבהם אפשר לראות את לופז כשהיא ברכבת ביחד עם ויסין ורקדני ליווי נוספים.

הקליפ הועלה ב-10 בנובמבר 2017, לערוץ ה-Vevo של הזמרת, וב-24 השעות הראשונות שלו ביוטיוב צבר הקליפ למעלה מ-3 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי מארק אנתוני
קטגוריה:סינגלים בהוצאת סוני מיוזיק לטין
וינדמיאטריקס

וִינְדֵמִיָאטְרִיקְס (מלטינית: Vindemiatrix - הבוצרת), נקרא גם אַלְמוּרֵדִין (מערבית - הבוצרת) וכן ε בבתולה, הוא הכוכב השלישי בבהירותו בקבוצת הכוכבים בתולה עם בהירות נראית מדרגה 2.79. מקור שמו מגיע מכך שהוא זורח לפנות בוקר, ממש לפני זריחת השמש, כשמגיעה עונת בציר הענבים. הכוכב נמצא במרחק של כ-110 שנות אור ממערכת השמש ומיקומו הסמוך לצביר הבתולה מסייע באיתור חלק מהגלקסיות החברות בצביר: M60 נמצאת כ-4.5 מעלות ממערב לווינדמיאטריקס, M59 נמצאת כ-5 מעלות ממערב לו ו-M58 כ-6 מעלות ממערב לו, כולן בערך על אותו הקו. כמו כן במרחק של פחות מ-8 מעלות מווינדמיאטריקס נמצאות גם הגלקסיות M87, M89 ו-M90 (ממערב-צפון-מערב) ובמרחק של פחות מ-10 מעלות ממנו נמצאות הגלקסיות M49 (ממערב-דרום-מערב), M84 (ממערב-צפון-מערב), M88 ו-M91 (מצפון מערב).

וינדמיאטריקס הוא כוכב־התקן של המחלקה הספקטרלית G8IIIab.

==מאפיינים==
וינדמיאטריקס הוא ענק צהוב מסוג ספקטרלי G8 III, מסתו מוערכת בכ-2.6 מסות שמש, רדיוסו קרוב ל-11.5 רדיוסי שמש, טמפרטורת פניו היא כ-5,090 קלווין והוא מאיר בעוצמה גדולה פי 74 מעוצמת ההארה של השמש באור נראה ומעט יותר מכך בצירוף הקרינה בתחום התת-אדום, זאת משום שטמפרטורת פניו נמוכה מזו של השמש בכמה מאות קלווין. לכוכב יש תנועה עצמית גדולה יחסית של כרבע שניית קשת בשנה ובצרוף המהירות הרדיאלית שלו שעומדת על כ-14.3- קילומטר בשנייה, נראה שהוא נע במהירות כוללת של כ-45 קילומטר בשנייה ביחס לשמש. גילו של וינדמיאטריקס מוערך בכחצי מיליארד שנים והוא נמצא בשלב התפתחות מתקדם לאחר שאזל המימן בליבתו ותהליך ההיתוך של מימן להליום עבר לשכבות חיצוניות יותר, מה שגורם להתנפחות והתקררות של שכבותיו החיצוניות. הכוכב צפוי להמשיך להתנפח ולהתקרר בדרך להפוך לענק אדום.

== קישורים חיצוניים ==
* [http://stars.astro.illinois.edu/sow/vindemiatrix.html וינדמיאטריקס] באתר של ג'ים קלר
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ענקים מסוג G
קטגוריה:קבוצת הכוכבים בתולה
גוראם טושישוילי

גוראם טושישוילי (נולד ב-5 בפברואר 1995) הוא ג'ודוקא גאורגי, סגן אלוף אולימפי (טוקיו 2020), אלוף עולם (2018) ופעמיים אלוף אירופה (2017 ו-2019) בקטגוריית המשקל מעל 100 ק"ג.

==קריירה==
בשנת 2011, זכה טושישוילי במדליית הזהב באליפות העולם לקדטים (עד גיל 17). הוא זכה פעמיים באליפות אירופה עד גיל 21 בשנים 2013 ו-2015. ב-12 במרץ 2017, טושישוילי זכה במדליה המשמעותית הראשונה בקריירת הבוגרים שלו, כאשר זכה במדליית זהב בגראנד סלאם באקו לאחר שניצח בגמר את בארנה תור מהונגריה.

ב-22 באפריל, זכה טושישוילי באליפות אירופה לשנת 2017 לאחר שגבר בגמר על אדם אוקרואשווילי, בן ארצו. באותה תחרות זכה גם בקטגוריית הנבחרות יחד עם גאורגיה. ב-12 בדצמבר, הוא זכה במדליית הזהב בטורניר המאסטרס היוקרתי שנערך בסנט פטרבורג. בשמינית הגמר הוא ניצח באיפון לאחר כ-30 שניות את אנטון קריבובוקוב הרוסי, ברבע הגמר הוא ניצח בעונשים את אלכס גרסיה מנדוסה הקובני, בחצי הגמר הוא שוב ניצח בעונשים את רפאל סילבה הברזילאי ובגמר גבר באיפון על ברזילאי אחר, דויד מורה.

באליפות העולם 2018 שנערכה בבאקו, זכה טושישוילי במדליית הזהב לאחר שניצח את כל חמשת קרבותיו באיפון. בקרב הראשון הוא ניצח את דניאל מתיאה הרומני, בשמינית הגמר הוא ניצח את יאקיב חאמו האוקראיני וברבע הגמר הוא ניצח את רוי מאייר ההולנדי בזמן ניקוד זהב. בחצי הגמר הוא ניצח את דורנבייאר אולזיבייאר המונגולי ובגמר טושישוילי גבר על אושנגי קוקאורי האזרי כאשר 5 שניות לסיום הקרב ביצע בהצלחה תרגיל סיאו-נגי.

באליפות אירופה 2019 שנערכה במינסק כחלק מהמשחקים האירופיים, זכה טושישוילי בפעם השנייה בתואר האירופי לאחר שניצח את כל ארבעת קרבותיו באיפון. באליפות אירופה 2020 שנערכה בפראג, זכה טושישוילי במדליית הארד לאחר שניצח באיפון את לוקאש קרפאלק הצ'כי. באליפות אירופה שנה לאחר מכן שנערכה בליסבון, זכה טושישוילי שוב במדליית הארד כאשר גבר באיפון על רוי מאייר ההולנדי.

באולימפיאדת טוקיו 2020, זכה טושישוילי במדליית הכסף בקטגוריית המשקל מעל 100 ק"ג. הוא הגיע לתחרות האולימפית מדורג במקום השלישי מבין המתחרים והחל את דרכו בסיבוב השני, שם ניצח באיפון את טמור ראחימוב הטג'יקיסטני. ברבע הגמר הוא ניצח את רפאל סילבה הברזילאי בזכות עונשים ובחצי הגמר הוא ניצח באיפון את טמרלן בשייב הרוסי כדקה לסיום הקרב. בגמר התמודד טושישוילי מול לוקאש קרפאלק הצ'כי והפסיד באיפון 13 שניות לסיום לאחר ריתוק.

==זכיות בתחרויות מהסבב העולמי==
מקור:
{| class="wikitable"
! שנה
! קטגוריה
! עיר
! מדינה
! מדליה
|-
| 2017
| גראנד סלאם
| באקו
| 
| 
|-
| 2017
| מאסטרס
| סנט פטרבורג
| 
| 
|-
| 2018
| גראנד פרי
| טביליסי
| 
| 
|-
| 2018
| גראנד פרי
| זאגרב
| 
| 
|-
| 2018
| מאסטרס
| גואנגג'ואו
| סין
| 
|-
| 2019
| גראנד פרי
| טשקנט
| 
| 
|-
| 2020
| גראנד סלאם
| דיסלדורף
| 
| 
|- 

| 2021
| גראנד סלאם
| תל אביב
| 
| 
|- 
| 2022
| גראנד סלאם
| תל אביב
| 
| 
|-
| 2022
| גראנד סלאם
| אנטליה
| 
| 
|-
| 2023
| גראנד סלאם
| באקו
| 
| 
|-
| 2024
| גראנד פרי
| לינץ
| 
| 
|-
| 2024
| גראנד סלאם
| טביליסי
| 
| 
|}

==קישורים חיצוניים==

==הערות שוליים==

קטגוריה:ג'ודוקא גאורגים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:ילידי 1995
חסן חלמורזייב

חַסַן מָגוֹמֵטוֹבִיץ' חַלְמוּרְזַיֵיב (ברוסית: Хасан Магометович Халмурзаев; נולד ב-9 באוקטובר 1993 בנזראן, רוסיה) הוא ג'ודוקא רוסי ממוצא קווקזי אינגושטי. חלמורזייב מתחרה בקטגוריית המשקל עד 81 ק"ג והוא אלוף אולימפי מאולימפיאדת ריו 2016.

==ביוגרפיה==
בספטמבר 2013, זכה חלמורזייב במדליה הראשונה שלו בקריירה המקצוענית כאשר זכה בזהב בגראנד פרי אלמטי. ביוני 2014 זכה בגראנד פרי בודפשט ומאוחר יותר באותה השנה זכה במדליית כסף בגראנד פרי אסטנה. במאי 2015, זכה חלמורזייב במדליית ארד בגראנד פרי זאגרב ובמדליית זהב בגראנד סלאם באקו. בגראנד סלאם אבו דאבי הפסיד בקרב על הארד ובנובמבר 2015 זכה בכסף בגראנד פרי צ'ג'ו. בינואר 2016 הוא זכה בגראנד פרי הוואנה.

===אלוף אירופה ואלוף אולימפי===
ב-22 באפריל 2016, זכה בזהב באליפות אירופה שהתקיימה בקאזאן שברוסיה אל מול הקהל הביתי לאחר שגבר בגמר על אבטנדיל צ'ריקישווילי מגיאורגיה.

ב-9 באוגוסט 2016, התחרה באולימפיאדת ריו 2016 וזכה בזהב. בקרב הראשון שלו אשר היה בסיבוב השני, הוא ניצח את סעיד מולאי האיראני ובסיבוב השלישי ניצח את מוחמד עבד אל-עאל המצרי, ברבע הגמר גבר על אנטואן ואלואה-פורטייה הקנדי. בחצי הגמר ניצח באיפון את סרג'יו תומא המולדובי אשר התחרה עבור איחוד האמירויות הערביות ובגמר ניצח את טרוויס סטיבנס האמריקאי באיפון.

===אחרי ריו 2016===
במאי 2017, זכה בגראנד סלאם יקטרינבורג. ב-31 באוגוסט 2017, זכה במדליית הארד באליפות העולם בבודפשט, חלמורזייב הגיע עד חצי הגמר שם הפסיד לאלכסנדר ויצ'רצ'ק הגרמני ונשר לקרב על הארד שם ניצח ג'ודוקא מונגולי. באותה השנה גם זכה בטורניר המאסטרס היוקרתי שנערך בסנט פטרבורג שבמדינת הולדתו כאשר ניצח בגמר את בן-ארצו אסלן לאפינגוב.

באוקטובר 2023 הביע תמיכה במתקפת הטרור של חמאס על יישובי עוטף עזה. בעקבות זאת, השהה איגוד הג'ודו העולמי את חלמורזייב מכל פעילות ספורטיבית.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2013
| גראנד פרי
| אלמטי
| 
|-
| 2014
| גראנד פרי
| בודפשט
| 
|-
| 2015
| גראנד סלאם
| באקו
| 
|-
| 2016
| גראנד פרי
| הוואנה
| 
|-
| 2017
| גראנד סלאם
| יקטרינבורג
| 
|-
| 2017
| מאסטרס
| סנט פטרבורג
| 
|}

==חיים אישיים==
לחלמורזייב יש אח תאום בשם חוסן. גם הוא ג'ודוקא, אשר זכה במדליית ארד באליפות אירופה 2017. חלמורזייב הוא סמל במשטרה ומשרת ב'שירות משמרות הסיור' של משרד הפנים הרוסי באינגושטיה.

ב-25 באוגוסט 2016, הוענק לו עיטור הידידות עבור "הישיגיו הספורטיביים הגבוהים מאולימפיאדת הקיץ ה-21 בשנת 2016 בריו דה ז'ניירו (ברזיל), על רצונו לניצחון ותחושת המטרה".

==קישורים חיצוניים==

==הערות שוליים==

קטגוריה:ג'ודוקא רוסים
קטגוריה:אלופים אולימפיים: ג'ודו
קטגוריה:אלופים אולימפיים מרוסיה
קטגוריה:מדליסטים אולימפיים רוסים
קטגוריה:אלופי אירופה בג'ודו
קטגוריה:מקבלי עיטור הידידות (רוסיה)
קטגוריה:ג'ודוקא באולימפיאדת ריו דה ז'ניירו (2016)
קטגוריה:רוסים שנולדו ב-1993
Almost Like Praying

Almost Like Praying (בעברית: כמעט כמו תפילה) הוא שיר צדקה שהוקלט על ידי לין-מנואל מירנדה, ועשרות זמרים מפוארטו ריקו. השיר יצא לאור ב-6 באוקטובר 2017, על ידי חברת התקליטים אטלנטיק רקורדס, במטרה לתמוך בפוארטו ריקו שנפגעה קשות מהוריקן מריה, שפגע בה בספטמבר 2017. כל ההכנסות שנצברו מן השיר הוענקו לניצולי ההוריקן, ולפוארטו ריקו במטרה לשקמה.

עם יציאתו נכנס השיר היישר אל פסגות מצעדי האייטונס ברחבי העולם. בשבוע הראשון לצאתו נכנס השיר היישר אל המקום ה-20 במצעד הבילבורד הוט 100, עם 111,000 הורדות ועותקים שנמכרו, ו-5.2 מיליון השמעות באותו שבוע בלבד.

== רקע והפקה ==
את השיר כתב לין-מנואל מירנדה בעצמו, והוא הופק על ידי מפיקים ומוזיקאים רבים שהשתתפו בשיר גם כן. השיר הוא קומפילציה של אמנים רבים כגון ג'ניפר לופז, קמילה קאביו, גלוריה אסטפן, פאט ג'ו ומארק אנתוני. אמנים אחרים שלקחו חלק בשיר הם: רובן להבים, פדרו קאפו, דסה, לואיס פונסי, חואן לואיס גורה, אלכס לקמוואר, ג'ון לגואיזמו, לין מנואל מירנדה, ריטה מורנו, אדניטה נזריו, ג'ואל אורטיז, אנתוני ראמוס, ג'ינה רודריגז, גילברטו סנטה רוזה, פיג'יי סין סיואלה, אנה וילפן וטומי טורס. ההכנסות מן השיר נתרמו במלואם לתוכנית הסיוע וההשמדה של ההפדרציה ההיספנית, המיועדת לקורבנות ולניצולי ההוריקן על האי פוארטו ריקו.

== וידאו קליפ ==
את הקליפ צילמו בפוארטו ריקו, ובו ניתן לראות את כל משתתפי, כותבי ומפיקי השיר בתוך אולפן הקלטות, כשהם שרים את השיר. בתחילת הקליפ ניתן לראות את פוארטו ריקו במלואה, ובין לבין ניתן לראות תמונות מהעבר של פוארטו ריקו.

הקליפ הועלה לערוץ היוטיוב הרשמי של אטלנטיק רקרודס, ונכון לאפריל 2020 מונה הצפיות שלו עומד על כ-10 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי גלוריה אסטפן
קטגוריה:שירי ג'ניפר לופז
קטגוריה:שירי קמילה קביו
קטגוריה:שירים באנגלית
קטגוריה:שירים בספרדית
קטגוריה:שירים על פוארטו ריקו
קטגוריה:סינגלים בהוצאת אטלנטיק רקורדס
מעדני יחיעם

משאית חלוקה של מעדני יחיעם
מעדני יחיעם (1993) בע"מ היא חברה המייצרת מעדני בשר, נקניקים ונקניקיות, הנמצאת בבעלותו של קיבוץ יחיעם. בפברואר 2022 רכשה קרן ההשקעות לנטרן 51% ממעדני יחיעם לפי שווי של יותר מ-100 מיליון שקל.

==היסטוריה==
חברת מעדני יחיעם הוקמה בשנת 1968 על ידי קיבוץ יחיעם, לאחר שחבריו ביקשו להרחיב את מקורות הפרנסה. מכיוון שחלק גדול מחברי הקיבוץ עלו לישראל מהונגריה הידועה במעדני הבשר שלה, הוחלט להקים בקיבוץ מפעל לייצור מעדני בשר. מוצרי החברה משווקים בשוק הפרטי ובשוק המוסדי. המפעל מייצא כרבע מתוצרתו לאירופה ולארצות הברית. מעדני יחיעם היא החברה השלישית בגודלה בישראל בתחום ייצור מוצרי הבשר המעובד, לאחר חברת זוגלובק וטירת צבי. בשנת 2000 עמד נתח השוק של החברה על כ-13%, וב-2016 היה נתח השוק של החברה כ-16%.

באוקטובר 2006 פרצה שרפה במפעל שהשביתה בו את הייצור. בתקופת ההשבתה החברה נעזרה בחברת זוגולבק לשם ייצור מוצריה. באפריל 2007 חזרה החברה לייצר במפעל ביחיעם לאחר ששוקם.

ב-2012 רכשה את חברת אייבלס אנד היימן, יצרנית אמריקאית של מוצרי בשר כשרים במטרה להתרחב בשוק מעדני הבשר בארצות הברית.

נכון לשנת 2017 מעדני יחיעם מעסיקה כ-145 עובדים, 15 מהם הם חברי הקיבוץ. מחזור המכירות של החברה הוא כ-140 מיליון שקלים בשנה.

==קישורים חיצוניים==
* 
* 

==הערות שוליים==

קטגוריה:תעשיית בשר בישראל
קטגוריה:התעשייה הקיבוצית
קטגוריה:יחיעם
ג'מלה

ג'מלה (בערבית: <big>جملة</big>) הוא כפר בדרום-מערב סוריה, הממוקם כ-30 קילומטרים צפונית-מערבית לעיר דרעא וכ-2.5 קילומטרים דרומית-מזרחית לגבול עם ישראל. הכפר נמצא במדרון המזרחי היורד לוואדי נחל רוקד.

בשנת 2004 עמדה אוכלוסיית הכפר על 1,916 תושבים, רובם המוחלט מוסלמים סונים.

== היסטוריה ==
בקרבת הכפר קיימים מבנים חרבים העשויים מאבן.

ב-1596 היה הכפר תחת שלטון האימפריה העות'מאנית, והיו בו 7 משקי בית.

בסוף המאה ה-19, ג'מלה תואר ככפר מרושש שבו 36 בתי צריף ו-160 תושבים. קרקעות ראויות לעיבוד היו יחסית נדירות, על אף שמדרום לכפר היו שטחי מרעה רבים. מצפון לכפר ומדרום-מערב לו גידלו התושבים עצי תאנה וירקות. תושבי הכפר הצליחו להשקות את יבוליהם באמצעות מי עין חמאטה הסמוך. הם גם החזיקו בטחנת קמח, המופעלת על ידי זרימת מי ואדי סיסון.

באוגוסט 2012, בזמן מלחמת האזרחים בסוריה, הקים מוחמד אל-ברידי, תושב הכפר, את ארגון המורדים "חטיבת חללי הירמוך". בתחילה, שיתף הארגון פעולה עם ארגוני המורדים המזוהים עם האופוזיציה הסורית. ב-6 במרץ 2013 חטפו פעילי הארגון 21 פקחי או"ם פיליפינים ודרשו את נסיגתם של כוחות צבא סוריה מסביבות הכפר בתמורה לשחרורם. כעבור שלושה ימים שוחררו פקחי האו"ם.

בשלהי 2014 סונפה "חטיבת חללי הירמוך" לארגון המדינה האסלאמית. כעבור שנה, ב-15 בנובמבר 2015, חוסלו אל-ברידי וחמישה מפקדים בכירים נוספים בארגון בידי מחבל מתאבד מג'בהת א-נוסרה, שהתפוצץ במפקדת הארגון בכפר.

"חטיבת חללי הירמוך", שנהפכה בהמשך לצבא ח'אלד בן אל-וליד ולמחוז חורן של המדינה האסלאמית, שלטה בכפר עד כיבושו בידי צבא סוריה ותומכיו ב-28 ביולי 2018.

== הערות שוליים ==

קטגוריה:סוריה: יישובים
קטגוריה:יישובים בסוריה שנכבשו על ידי המדינה האסלאמית
יונתן גת

יונתן גת הוא גיטריסט ומלחין ישראלי, הפועל בניו יורק. ב-2013 הכתיר מגזין וילג' ווייס את גת כ"הגיטריסט הטוב ביותר בניו-יורק".

== ביוגרפיה ==
גת התחיל את דרכו כסולן בלהקת פאנקייק (Punkache). הלהקה הוציאה שני אלבומים בלייבל פאסט מיוזיק. לאחר שהלהקה התפרקה עבר לנגן עם "מונו אדיקטד אסיד-מן". וכפרויקט צדדי הקים ב-2005 את Monotonix.

בשנת 2006 Monotonix הפכה ללהקתו העיקרית. הלהקה יצאה למסע הופעות בארצות הברית ובאירופה שקצר שבחים ופרסם את הלהקה. Monotonix שחררה EP אחד ועוד שני אלבומים בלייבל Drag city.

ב-2014 החל להקליט ולהופיע תחת השם שלו. גת המשיך את התוקפניות והאנרגיה של Monotonix, אבל באותו הזמן שילב אלתורים וסגנונות שונים של מוזיקה מרחבי העולם. האלבום הראשון שלו "Iberian Passage" יצא ב-2014, והאלבום השני "Director" יצא ב-2015. שני האלבומים הראשונים פורסמו בלייבל Joyful Noise.

גת המשיך בלוח זמנים צפוף את ההופעות בארצות הברית ובאירופה. גת ולהקתו הופיעו עם לא מעט אמנים מפורסמים, כגון Of Montreal, Thee Oh Sees ו-Sun Ra Arkestra.
כמו עם Monotonix כל ההופעות התקיימו במקום שבו עמד הקהל ולא על הבמה. ב-2014, הופיעו גת ולהקתו בפסטיבל הידוע SXSW. מגזינים נחשבים כ-BuzzFeed וספין הכתירו את ההופעה כאחת הטובות בפסטיבל.

בהמשך שנת 2015 גת הוציא EP בשם "Physical Copy" שהופק על ידי סטיב אלביני.

בשנת 2018 הוציא אלבום בשם "Universalists" גם הוא בלייבל "Joyful Noise". בעקבות יציאת האלבום יצא גת במסע הופעות ברחבי העולם.

בשנת 2022 יצא הסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר, שעוקב גם אחר פאנקייק ומונוטוניקס.

== דיסקוגרפיה ==
אלבומים
* Director - 2015
* 2018 - Universalists
EP-ים
* Iberian Passage - 2014
* Physical Copy - 2015
סינגלים
* Ascension / Analog Gold Rush - 2015
* Dark Party / Echo Sunset - 2015
* East to West / Hydrogen Bomb - 2015

==קישורים חיצוניים==

* 

== הערות שוליים ==

קטגוריה:מהגרים מישראל לארצות הברית
קטגוריה:גיטריסטים ישראלים
קטגוריה:אמריקאים שנולדו ב-1982
קטגוריה:ישראלים שנולדו ב-1982
ביראג' מוהאן דאס גופטה

פרופ' בִּירָאג' מוֹהָאן דָּאס גּוּפְּטַה (בבנגלית: বিরাজ মোহন দাশগুপ্ত, 1889–1945) היה פרזיטולוג בנגלי נודע, אשר התפרסם בעקבות גילוי הטפיל Plasmodium knowlesi, אחד ממחוללי מחלת המלריה באדם אשר נפוץ בעיקר בדרום-מזרח אסיה, גילוי משותף לו ולפרזיטולוג הבריטי רוברט נולס (Robert Knowles).

==קורות חייו==
עם סיום לימודי הרפואה החל דאס גופטה, בשנת 1921, לעבוד בתור חוקר במחלקה לפרוטוזואולוגיה בבית הספר לרפואה טרופית שבקולקטה. בשנת 1931 הובא מסינגפור אל בית הספר מקוק סרטנים אשר הפגין סימנים ברורים של מלריה. G. H. Campbel, אחד החוקרים בבית הספר, הצליח לזהות את טפילי ה-Plasmodium בדמו של המקוק וסיפר על כך למנהלו ליונל אברארד נאפייר (Lionel Everard Napier), אשר הזריק בתורו את טפילי ה-Plasmodium לשלושה קופים בריאים (שני מקוקי סרטנים ומקוק רזוס). מקוק הרזוס פיתח סימני מלריה חריפים ונאפייר, שהיה מודע למחקר שהתנהל במחלקת פרוטוזואולוגיה אודות מחלת המלריה בקופים, החליט להעביר לדאס גופטה את המקוק החולה. דאס גופטה, אשר עבד עם נולס, שמר על הטפיל עד לשובו של האחרון מחופשה ויחד החלו לחקור את המיקרוביולוגיה, המורפולוגיה והפתוגנזה של הטפיל. תחילה הם הראו כי בהיותם מאכסנים טבעיים של הטפיל, מפגינים מקוקי סרטנים פרזיטמיה נמוכה לעומת מקוקי רזוס. בשנת 1932 פרסמו השניים מאמר בו הם תיארו מין חדש של Plasmodium וכיצד יש ביכולתו להדביק הן קופים והם בני אדם, וזאת לאחר ביצוע ניסוי מוצלח בו הדביקו במלריה שלושה מתנדבים. במאמר אף ציינו כי לטפיל זה מחזור אריתרוציטי של כ-24 שעות ולו מורפולוגיה המזכירה את Plasmodium malariae. נולס ודאס גופטה לא נתנו שם לטפיל החדש והיו אלה החוקרים Sinton ו-Mulligan, אשר בשנת 1932 הוכיחו כי המחזור האריתרוציטי של הטפיל המדובר אכן אורך כ-24 שעות, תבעו את השם המדעי Plasmodium knowlesi כהוקרה לפועלו של רוברט נולס. 

בשנת 1943 מונה דאס גופטה לתפקיד מנהל בית הספר לרפואה טרופית בקולקטה, תפקיד אותו מילא עד למותו בשנת 1945. בכך היה למנהלו ההודי השני של המוסד.

בנו, הַרִיסְדְּהָאן דָּאסגּוּפְּטַה (Harisadhan Dasgupta), היה במאי קולנוע הודי.

==פרסומיו==
במהלך חייו פרסם דה גופטה למעלה מ-70 מאמרים בתחום הפרזיטולוגיה והבקטריולוגיה בכתבי עת מדעיים שונים, דוגמת: Indial Medical Gazette, Indian Journal of Medical Research ו-Parasitology. כמו כן הוציא לאור שלושה ספרים:
<div class="mw-content-ltr">
* B. M. D. Gupta, R. Knowles and Ronald Senior-White: Studies in the parasitology of malaria. Indian Medical Research Memoirs 18. Calcutta: Thacker, Spink & Co. 1930.
* B. M. D. Gupta, R. Knowles and B. C. Basu: Studies in Avian Spirochaetosis: Parts I & II. Indian Medical Research Memoirs 22. Calcutta: Thacker, Spink & Co. 1932.
* B. M. D. Gupta, R. Knowles: Knowles's introduction to medical protozoology (2nd ed.). Calcutta: U. N. Dhur & Sons. 1944.
</div>

==ראו גם==
* מלריה

==הערות שוליים==

קטגוריה:רופאים הודים
קטגוריה:מיקרוביולוגים
קטגוריה:פרזיטולוגים
קטגוריה:מלריולוגים
קטגוריה:ילידי 1889

קטגוריה:נפטרים ב-1945
מדינת אל-בעת'

מדינת אל-בעת (בערבית: مدينة البعث; תעתיק מדויק: מדינת אלבעת', מילולית: עיר הבעת'), הידועה גם כ"קוניטרה החדשה", היא עיירה סורית במזרח רמת הגולן, הממוקמת כ-50 ק"מ דרומית-מערבית לדמשק, 2 ק"מ דרומית-מערבית לח'אן ארנבה ו-3 ק"מ מזרחית לגבול עם ישראל.

מדינת אל-בעת' הוקמה ב-1986 כ-6.5 קילומטרים צפונית-מזרחית לעיר המחוז קוניטרה, שהוחרבה וננטשה בעקבות מלחמת ששת הימים ומלחמת יום הכיפורים ולא שוקמה מעולם. העיירה, המשמשת כבירתה דה פקטו של מחוז קוניטרה, נקראת על שם מפלגת הבעת', השולטת בסוריה.

לפי אומדן רשמי משנת 2010, עומד מספר התושבים במדינת אל-בעת' על כ-4,500. רבים מתושבי העיירה הם פליטים מיישובי רמת הגולן, שנכבשו על ידי ישראל.

מדינת אל-בעת' ידועה בתמיכתה בשלטון מפלגת הבעת' של בשאר אל-אסד, ומאז פרוץ מלחמת האזרחים בסוריה, היא מהווה מעוז של הצבא הסורי ברמת הגולן. במהלך הלחימה בין הצבא הסורי לבין המורדים באזור, זלג הירי מספר פעמים לשטח ישראל. ישראל הגיבה לזליגות הללו בירי לעבר מטרות של הצבא הסורי במדינת אל-בעת' ובסביבותיה.

== אוכלוסייה ==

== קישורים חיצוניים ==
* [http://www.esyria.sy/equnaytra/index.php?p=stories&category=places&filename=201005241305042 מידע על מדינת אל-בעת' באתר eSyria] 
* [https://ar-ar.facebook.com/pages/category/Public---Government-Service/%D9%85%D8%AF%D9%8A%D9%86%D8%A9-%D8%A7%D9%84%D8%A8%D8%B9%D8%AB-%D8%A7%D9%84%D9%82%D9%86%D9%8A%D8%B7%D8%B1%D8%A9-%D8%B3%D9%88%D8%B1%D9%8A%D8%A7-120049701411563/ הדף של מדינת אל-בעת'], בפייסבוק 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סוריה: יישובים
קטגוריה:רמת הגולן: יישובים
פסטיבל הסרטים הישראלי בלוס אנג'לס

פסטיבל הסרטים הישראלי בלוס אנג'לס הוא פסטיבל המתקיים בלוס אנג'לס, קליפורניה, פעם בשנה למשך שבועיים, ומוצגים בו סרטים וסדרות ישראליות.

הפסטיבל הוקם בשנת 1982 על ידי מאיר פניגשטיין. בתחילתו של הפסטיבל היו רק 6 סרטים. הפסטיבל הפך לאחד מהאירועים התרבותיים החשובים ביותר, ומשמש כמקור גדול להצגת סרטים בארצות הברית.
מלבד לוס אנג'לס, פסטיבל זה מתקיים גם בניו יורק ובמיאמי. הפסטיבל משמש כייצוג של תעשיית הקולנוע והטלוויזיה הישראלית. לפסטיבל זה יש תפקיד נוסף, והוא החלפת רעיונות ודעות בין תרבויות כדי לקדם סובלנות והבנה בין הקהלים השונים, והוא מראה את המגוון התרבותי והחברתי של ישראל.
עד 2017 הקרין הפסטיבל יותר מ-1,000 סרטים עלילתיים, סרטים דוקומנטריים, דרמות טלוויזיוניות וסרטי סטודנטים בפני מאות אלפי צופים.
כמו כן הביא הפסטיבל יותר מ-450 קולנוענים ישראלים לארצות הברית וחיבר בין קהילת היוצרים בחו"ל לבין קהילת היוצרים בהוליווד.

במהלך הפסטיבל של שנת 2018 יוסי דינה עלה על הבמה והפריע למהלך הטקס

== קישורים חיצוניים ==
* 
* [http://www.israelfilmfestival.com/honorary-committee/ HONORARY COMMITTEE], באתר פסטיבל הסרטים הישראלי
* 
* [https://www.israeliamerican.org/he/supported-organizations/pstybl-hsrtym-hyshrly] (ישראל אמריקן)
* 
* 

==הערות שוליים==

2017 11
קטגוריה:ארצות הברית: פסטיבלי קולנוע
קטגוריה:לוס אנג'לס: תרבות
קטגוריה:קולנוע ישראלי
צ'נג שונג'או

צ'נג שונג'או (במנדרינית: 程训钊; נולד ב-9 בפברואר 1991 בנאנג'ינג שבסין) הוא ג'ודוקא סיני, מדליסט ארד אולימפי מריו 2016.

==קריירה==
בנובמבר 2012 הוא זכה בגראנד פרי צ'ינגדאו. ביולי 2015, זכה במדליית הכסף בגראנד פרי אולן בטור לאחר שהפסיד בגמר ליריב מונגולי מקומי, באוקטובר אותה שנה הוא התחרה בגראנד סלאם פריז היוקרתי וסיים במקום השביעי.

ב-16 באפריל 2016 זכה שונג'או במדליית הארד באליפות אסיה לאחר שגבר על אבטר סינג מהודו. במאי 2016, התחרה בגראנד פרי אלמטי וזכה במדליית כסף. ב-10 באוגוסט 2016, שונג'או זכה במדליית ארד באולימפיאדת ריו, הוא הגיע עד חצי הגמר שם הפסיד למשו בייקר שזכה בזהב, שונג'או נשר לקרב על מדליית הארד וניצח יריב ממונגוליה.

בפברואר 2017 התחרה בגראנד סלאם פריז, התחרות הראשונה שלו מאז האולימפיאדה, וזכה בזהב לאחר שגבר בגמר על אקסל קלרז'ה הצרפתי המקומי.

==פרסים==
מקור:
*המשחקים האולימפיים:
:ריו 2016: מדליית ארד בקטגוריית המשקל עד 90 ק"ג
*אליפות אסיה:
:טשקנט 2016: מדליית ארד בקטגוריית המשקל עד 90 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי צ'ינגדאו 2012: מדליית זהב
:גראנד פרי אולן בטור 2015: מדליית כסף
:גראנד פרי אלמטי 2016: מדליית כסף
:גראנד סלאם פריז 2017: מדליית זהב

==קישורים חיצוניים==

==הערות שוליים==

קטגוריה:ג'ודוקא סינים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ספורטאים אולימפיים סינים
קטגוריה:סינים שנולדו ב-1991
פינקוטק החדש

פינקוטק החדש (בגרמנית: Neue Pinakothek) הוא מוזיאון לאומנות בעיר מינכן, המתמקד בתצוגה של אומנות אירופאית מן המאות השמונה עשרה והתשע עשרה, ונחשב לאחד המוזיאונים החשובים בעולם לאומנות מתקופה זו. המוזיאון ממוקם במתחם האומנות במינכן בקרבת המוזיאונים פינקוטק הישן ופינקוטק המודרני.

==המבנה==
מוזיאון פינקוטק החדש נוסד עי לודוויג הראשון, מלך בוואריה בשנת 1853. מבנה המוזיאון המקורי נהרס במלחמת העולם השנייה. הבניין החדש בסגנון הפוסט מודרני שתוכנן עי האדריכל פון ברנקה (Alexander Freiherr von Branca), נפתח לקהל בשנת 1981, והוא משלב שלד בטון עם חזית אבנים, חלונות מקושתים וגרמי מדרגות.

==היסטוריה==
המלך לודוויג החל באיסוף של אומנות תקופתית בשנת 1809 עוד בהיותו נסיך הכתר, והרחיבו במשך השנים. עם הקמת המוזיאון הופרדו האוספים, כך שעבודותיהם של הציירים הגדולים הועברו למוזיאון פינקוטק הישן, ואילו המוזיאון החדש התמקד באומנות המודרנית (דאז).

בתחילת דרכו התמקד האוסף בציורים מאסכולת הרומנטיזם הגרמני ואסכולת מינכן, שהיו חביבות על לודוויג. בנוסף לכך, החל בשנת 1832 הושפע האוסף משיקולים משפחתיים והקשר היווני של משפחת המלוכה הבווארית. בשנת 1834 הוגדל מאוד האוסף כאשר שליח מיוחד מטעם לודוויג הביא מיוון כמות גדולה של ציורי נוף מקומיים, שהוצגו באולם מיחד משלהם.

משנת 1905 שימש הוגו פון צ'ודי (Hugo von Tschudi) כמנהל המוזיאון לאחר שפוטר מתפקידו כמנהל הגלריה הלאומית בברלין על ידי הקיסר וילהלם השני, כעונש על רכישת והצגת הציור "לידת ישו" של מאת פול גוגן. בתקופה זו ביצע צ'ודי סדרת רכישות של יצירות מופת, ובהם 44 ציורים, 9 פסלים, ו-22 רישומים בסגנון אימפרסיוניסטי ופוסט אימפרסיוניסטי, רובם של אמנים צרפתים צעירים. לאחר מותו של צודי בשנת 1911, שולמה תמורת הציורים באמצעות כספים שגויסו על ידי ממשיכי דרכו במוזיאון מתורמים פרטיים מכיוון שכסף ציבורי לא יכול היה לשמש לכך.

בשנת 1915 הועבר המוזיאון לבעלותה של ממשלת בוואריה. כיום מכיל אוסף המוזיאון 400 ציורים ו-50 פסלים.

===אמנים מפורסמים שעבודותיהם מוצגות במוזיאון===

צרפתים - ז'אק-לואי דויד, דלקרוא, פייר-אוגוסט רנואר אדואר מאנה קלוד מונה פול סזאן, פול גוגן, אדגר דגה, קאמי פיסארו, וינסנט ואן גוך, אנרי דה טולוז-לוטרק

גרמנים - קספר דויד פרידריך, קארל פרידריך שינקל, מקס ליברמן

אחרים - גוסטב קלימט, פרנסיסקו דה גויה, פבלו פיקאסו

== קישורים חיצוניים ==
 
* 

קטגוריה:ערכים שבהם תבנית בריטניקה אינה מתאימה
קטגוריה:גרמניה: מוזיאונים לאמנות
קטגוריה:מינכן: מבנים
קטגוריה:מינכן: מוזיאונים
יוסוף קונה

יוסוף קונה (בצרפתית: Youssouf Koné; נולד ב-5 ביולי 1995) הוא כדורגלן מאלי המשחק באז'אקסיו בעמדת המגן השמאלי.

==קריירת מועדונים==
קונה התחיל את הקריירה שלו במחלקת הנוער של ליל. ב-2 במרץ 2014 ערך קונה את הופעת הבכורה שלו בקבוצה הבוגרת בניצחון 2–3 נגד אז'אקסיו. בהמשך, קונה שיחק לרוב בקבוצת המילואים של המועדון. ב-15 באוקטובר 2016 הבקיע קונה את שער הבכורה שלו בקריירה בניצחון 0–1 נגד וירי שאטיון.

ב-5 ביולי 2017 הושאל לסטאד ריימס מהליגה השנייה עד לסיום העונה. בסיום העונה, קונה חזר לליל.

ב-3 ביולי 2019 קונה חתם באולימפיק ליון תמורת 9 מיליון אירו.

בפתיחת עונת 2020/2021 הושאל קונה לאלצ'ה מהלה ליגה, ובמהלך העונה הושאל להטאייספור מליגת העל הטורקית.

==קריירה בינלאומית==
ב-6 בספטמבר 2015 ערך קונה את הופעת הבכורה שלו בנבחרת מאלי בתיקו 1-1 נגד במסגרת מוקדמות גביע אפריקה לאומות 2017. קונה אף השתתף עם הנבחרת בטורניר הגמר של המפעל.

==קישורים חיצוניים==

קטגוריה:כדורגלנים מאלים
קטגוריה:מגני כדורגל מאלים
קטגוריה:כדורגלני ליל
קטגוריה:כדורגלני סטאד ריימס
קטגוריה:כדורגלני אולימפיק ליון
קטגוריה:כדורגלני אלצ'ה
קטגוריה:כדורגלני הטאייספור
קטגוריה:כדורגלני טרואה
קטגוריה:כדורגלני אז'אקסיו
קטגוריה:כדורגלני ר.ו.ד. מולנבק
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:ספורטאים מאלים בצרפת
קטגוריה:ספורטאים זרים בטורקיה
קטגוריה:מאלים שנולדו ב-1995
ויליאם נג'ובו

ויליאם נג'ובו (באנגלית: William Njovu; נולד ב-4 במרץ 1987) הוא כדורגלן זמבי המשחק בזנאקו מליגת העל הזמבית בעמדת הקשר.

==קריירת מועדונים==
נג'ובו התחיל את הקריירה שלו בלוסקה דינמוס בה שיחק שנתיים.

בקיץ חתם נג'ובו בעירוני קריית שמונה מהליגה הלאומית. ב-8 באוגוסט 2009 ערך נג'ובו את הופעת הבכורה שלו בקבוצה בניצחון 0-1 נגד סקציה נס ציונה במסגרת גביע הטוטו. ב-22 בספטמבר 2009 הבקיע את שער הבכורה שלו בקבוצה בתיקו 1-1 נגד הפועל כפר סבא. בקריית שמונה שיחק שלוש עונות בהן זכה עם הקבוצה פעם אחת בגביע הטוטו-לאומית, פעם אחת באליפות הליגה הלאומית, פעמיים בגביע הטוטו-על ובאליפות ראשונה בהיסטוריה של הקבוצה.

ב-6 ביולי 2012 חתם נג'ובו בהפועל באר שבע לשלוש שנים, אך בנובמבר של אותה עונה שוחרר מהקבוצה.

בספטמבר חתם באנוסיס נאון פראלימני מליגת העל הקפריסאית בה שיחק עד מרץ .

ב-23 בדצמבר 2014 חתם נג'ובו בבית"ר תל אביב רמלה עד לסיום העונה.

בינואר חזר נג'ובו לזמביה אחרי 6 וחצי עונות מחוצה לה וחתם בפאוור דינמוס. לקראת עונת חתם בקאבווה ואריורס.

בינואר חתם בלוסקה דינמוס.

בינואר חתם בזנאקו.

==קריירה בינלאומית==
ב-29 בספטמבר 2007 ערך נג'ובו את הופעת הבכורה שלו בנבחרת זמביה בניצחון 0-3 נגד , בו גם כבש את שערו היחידי בנבחרת.

נג'ובו השתתף עם הנבחרת ארבע פעמים בגביע אפריקה לאומות בשנים 2006, 2008, 2010 ו-2013.

==תארים==
; לוסקה דינמוס
*גביע האתגר הזמבי: 

; עירוני קריית שמונה
*גביע הטוטו-לאומית: 
*ליגה לאומית: 2009/2010
*גביע הטוטו-על: , 
*ליגת העל: 2011/2012

==קישורים חיצוניים==

==הערות שוליים==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני עירוני קריית שמונה
קטגוריה:כדורגלני הפועל באר שבע
קטגוריה:כדורגלני אנוסיס נאון פאראלימני
קטגוריה:כדורגלני בית"ר תל אביב רמלה
קטגוריה:כדורגלני זנאקו
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2013
קטגוריה:ספורטאים זמבים בישראל
קטגוריה:ספורטאים זרים בקפריסין
קטגוריה:ילידי 1987
היום יום הולדת

היום יום-הולדת הוא שיר ילדים ישראלי קלאסי לחגיגת יום-הולדת, שכתב בן-ציון רסקין ללחנה של ורדה גלבוע (קרפ). השיר הולחן לכל המאוחר ב-1950 והוא נחשב לאחד משירי הילדים העבריים הפופולריים ולקלאסיקה של שירי יום-ההולדת.

ביצוע מוכר של השיר הוא של ציפי שביט ונתן דטנר בקלטת הווידאו לילדים "100 שירים ראשונים - חלק א'" (מבית "קלסיקלטת") ושל הזמר עוזי חיטמן, בקלטת-הווידאו לילדים "שירים קטנים: לקט שירים ראשונים לפעוטות". ביצוע מוכר נוסף הוא של חבורת-ילדים בקלטת-הווידאו שירים קטנים 3 למשחק וימי-הולדת, אותו הם שרים כביכול לכבוד יום-הולדתו של ג'וליאן שגראן, המשתתף באותה קלטת (בדמותו של הילד בן החמש וחצי מתוכנית הטלוויזיה הפופולרית לילדים מסיבת גן) לצידם של חני נחמיאס ועירית ענבי.

גרסתו הידועה של השיר היא: 
גרסה נוספת של השיר בוצעה על ידי הזמרת מרים אביגל:
בספרון לילדים שירי ורדה גלבוע הופיע השיר במילים:

גרסה זו היא הגרסה המקורית שכתב רסקין לרגל יום הולדתה החמישי של בתו אסתר.

== ראו גם ==
השיר "רק ביום הולדת" גם הוא מאת רסקין.

== קישורים חיצוניים ==
* [https://www.zemereshet.co.il/song.asp?id=4501 היום יום הולדת] באתר זמרשת
* [http://shironet.mako.co.il/artist?type=lyrics&lang=1&prfid=3277&wrkid=5721 היום יום הולדת] באתר שירונט
* 
* 
קטגוריה:שירים על מסיבות יום הולדת
קטגוריה:שירי ילדים
קטגוריה:שירים בעברית
קטגוריה:שירים עממיים
אקדח הזנקה

אקדח הזנקה בעת שימוש בתחרות אתלטיקה ב[[גרמניה המזרחית בשנת 1961]]
אקדח הזנקה הוא אקדח ללא אפשרות ירי אמיתי, כאשר לאקדח מוכנסים כדורי סרק אשר יוצרים אפקט רעש ירי. השימוש באקדחי סרק מצוי בתעשיית הקולנוע ובתחרויות ספורט. אקדח הסרק הוא חוקי ואינו מסוכן.

החל מאולימפיאדת 1948 חוברו אקדחי ההזנקה באולימפיאדה למערכות אלקטרוניות.

ניתן להפוך אקדח הזנקה לאקדח אמיתי, ועקב שימוש של עבריינים בכך הוגבל השימוש באקדחי הזנקה בבריטניה ונאסר השימוש באקדח מסוג Bruni Olympic .380 BBM.<ref></ref><ref></ref>

נמצא כי אקדח הזנקה מקנה יתרון לספורטאי שנמצא סמוך יותר לאקדח. כדי להתמודד עם בעיה זו מארגנים של אירועי ספורט הוסיפו רמקולים שישמיעו את רעש הפתיחה במקביל, אולם חלק מהספורטאים עדיין חיכו ליריית הפתיחה ה"אמיתית". בעקבות זאת באולימפיאדת ונקובר (2010) הוכנסה לשימוש טכנולוגיה חדשה של אקדח הזנקה "שקט".<ref>[https://www.theatlantic.com/technology/archive/2012/07/the-speed-of-sound-is-too-slow-for-olympic-athletes/260413/ The Speed of Sound is too Slow for Olympic Athletes], The Atlantic.</ref>

==קישורים חיצוניים==

* [https://www.smithsonianmag.com/innovation/timekeeping-tech-keeps-olympics-fair-180949712/ The Timekeeping Tech that Keeps the Olympics Fair]
* [https://education.qld.gov.au/initiativesstrategies/Documents/fact-sheet-starting-pistols-caps.pdf Starting pistols and caps]

==הערות שוליים==